PATVIRTINTA

Anykščių r. Svėdasų Juozo Tumo-Vaižganto gimnazijos direktoriaus

2018 m. rugpjūčio 31 d. įsakymu Nr. V-90

Anykščių rajono Svėdasų Juozo Tumo-Vaižganto gimnazijos

Ikimokyklinio ugdymo skyriaus

IKIMOKYKLINĖS GRUPĖS

**ILGALAIKIS UGDOMOSIOS VEIKLOS**

2018-2019 MOKSLO METŲ

**PLANAS**

Parengė auklėtojos:

Birutė Inčirauskienė

Jolanta Baleišienė

**IKIMOKYKLINĖS GRUPĖS VAIKŲ SAVITUMAS**

Nuo šių metų rugsėjo pirmos dienos Svėdasų ikimokyklinio ugdymo skyrių pradėjo lankyti 20 vaikų. Iš jų 12 berniukų ir 8 mergaitės: 2013 metų - 8 vaikai; 2014 metų - 8 vaikai; 2015 metų – 4 vaikai.

Į grupę šiais mokslo metais atėjo 3 nauji vaikai, tai Urtė (2014 m.), Saulė ( 2013 m.) ir Martynas ( 2015 m.)

Saulė jau buvo anksčiau lankiusi darželį, tačiau tada ji sunkiai adaptavosi ir mama nutarė jos nebeleisti į darželį. Dabar mergaitei yra lengviau adaptuotis ir šiuo metu jai gana neblogai sekasi. Martynas yra pats jauniausias šioje grupėje, tačiau gana greitai adaptavosi ir šiuo metu puikiai jaučiasi.

Trys vaikučiai buvo perkelti iš lopšelio grupės. Du vaikai yra iš Aulelių vaikų globos namų. Jie grupėje jaučiasi puikiai. Sunkiai adaptuojasi Matas. Jis kiekvieną dieną verkia ir visai nebendrauja su kitais vaikais.

Visi vaikai bendrauja lietuvių kalba.

Iš daugiavaikių šeimų yra 1 vaikas. 1 vaikas auga rizikos šeimoje. Visi vaikai auga daugiau ar mažiau materialiai aprūpintose šeimose.

Dauguma vaikų yra žingeidūs, aktyvūs, bendraujantys, klausinėjantys, žaidžiantys stalo žaidimus, žaidimuose vaidinantys šeimos narius; besidomintys kompiuteriu (kai kurie vaikai jau moka juo naudotis), klausantys skaitomų pasakų, jų įrašų

Vaikai labai aktyvūs, nuolat judantys, visko norintys, todėl dažnai tarp jų kyla ir ginčų, ir, nesutarimų. Pirminio vaikų stebėjimo metu išryškėjo, kad yra silpni socialiniai įgūdžiai ir pažintinių įgūdžių stoka. Ugdytiniams dar sunku patiems rasti taikius sprendimus, todėl didesnį dėmesį planuojama skirti socialinių ir pažintinių gebėjimų tobulinimui, kai siekiama susitarimo dėl bendros veiklos, vienas kito išklausymo, paskatinimo.

Daugeliui vaikų reikalinga logopedo pagalba. Visų vaikų sveikatos grupė yra pagrindinė.

**UGDYMO PRIORITETAI**

1. Ugdyti vaikų socialinius gebėjimus žaisti drauge, gerbti kito nuomonę, sumanymus, jausmus. Ugdyti gebėjimą suprasti kas yra gerai, kas yra blogai. Konfliktus spręsti taikiu būdu.
2. Ugdyti sakytinę vaikų kalbą, skatinti vaikus pasakoti, klausinėti, atsakinėti.
3. Ugdyti pažintinius gebėjimus skatinant vaikus tyrinėti supančią aplinką, eksperimentuoti stebint pasirinktus daiktus ir reiškinius.

Ugdyti vaikų kūrybiškumą, skatinti jų saviraišką, atskleidžiant save meno priemonėmis ir kitais būdais. **PLANUOJAMA UGDOMOJI VEIKLA**

|  |  |
| --- | --- |
| ***Aš darželyje***  Pažintis su naujai atvykusiais į grupę vaikais, grupės aplinka, priemonėmis.  Pokalbis apie tai, kas padeda susidraugauti: mandagūs žodeliai, pasidalijimas žaislais, kvietimas žaisti, bendri pomėgiai.    ***Saugiai į darželį, saugiai į namus***  Pokalbiai apie tykančius pavojus kelyje, saugus elgesys gatvėje, saugaus eismo taisyklės. Pagalba draugui, atsakomybė už save ir kitus kelyje. Žinoti savo adresą, darželio adresą.  ***Už lango jau ruduo***  Augmenijos (žolės, krūmų, medžių) pokyčių stebėjimas, lapų spalvos, savybių, naudos tyrinėjimai darželio teritorijoje, prie namų. Stebėjimų, tyrinėjimų aptarimas. Gamtinės medžiagos rinkimas.  Eksperimentai su spalvomis naudojant akvarelę, kreideles, pieštukus, gamtinę medžiagą.  ***Rudens gerybės ant mūsų stalo***  Pokalbiai apie rudenį atliekamus darbus, naudojamus įrankius lauke, darže, namuose.  Skirtingų daržovių, vaisių, uogų  atpažinimas, palyginimas, grupavimas pagal tam tikrus požymius; jų panaudojimas (maistui, papuošalams gaminti).    Grupės tėvų susirinkimas (metinio veiklos plano pristatymas ir aptarimas).  Vaikų piešinėlių ir darbelių parodėlė ,,Rudenėlio spalvos” | Rugsėjis |
| ***Miško takeliu***  Susipažinti su miško gyvūnais. Jų gyvenimo bei maitinimosi būdu. Miško gyvūnų išvaizda, panašumai bei skirtumai. Pamėgdžioti įvairių gyvūnų judesius. Pasivaikščiojimo metu stebėti įvairius medžius, bandyti juos atpažinti,pasirinkti gražių lapų, parsinešus juos džiovinti.  ***Duonelės kelias***  Pokalbis apie duonos gimimo kelią:nuo sėjos iki duonelės kepimo. Pagarba, dėkingumas žmogui išauginusiam duoną. Duona lietuvių liaudies tautosakoje (pasakos, patarlės, priežodžiai, mįslės).  ***Krinta lapai auksiniai***  Lyginti šiltų ir šaltų spalvų paveikslus, 1-2 žodžiais įvardinti jų nuotaiką. Mokytis maišyti kelias spalvas. Dirbti darbelius naudojant gamtinę medžiagą.  Dirbdant su tikrais daiktais juos skaičiuoti, lyginti ir įvardinti, kurioje grupelėje daiktų daugiau (kiek), kurioje mažiau (kiek).  ***Šventinė savaitė ,,Dėdės derliaus šventė”***  Skatinti atsakingumą, savarankiškumą, rengiantis šventei. Skatinti gebėjimą vertinti ir gerbti kitų darbą. Dalyvauti programėlėje-rytmetyje.  Rudenėlio šventė ,,Dėdės derliaus šventė” | Spalis |
| ***Vėlinės. Žvakučių švieselės***  Pokalbis prie degančios žvakės apie anapilin išėjusius artimuosius, kur iškeliauja mirusio žmogaus vėlė. Kodėl dažnai lankomi mirusiųjų kapai?  Vėlinių papročiai ir tradicijos Lietuvoje. Elgesys kapinėse.  Kurti darbelius iš molio, vaško, modelino bei panaudojant antrines žaliavas.  Pagal galimybes išvyka į miestelio kapines.  ***Mano šeima, namai***  Pokalbiai, pasakojimai apie savo šeimas, jų narius, pomėgius. Savo šeimos pristatymas aptariant jos, sudėtį, šeimos narių vardus, laisvalaikį, mėgstamus vaikų žaidimus (lietuvių žaidimas „Graži mūsų šeimynėlė“).  Šeimos portreto piešimas. Nuotraukų bei piešinukų parodėlė.  ***Noriu augti sveikas***  Sužinotų apie sveiką gyvenseną, kūno priežiūrą. .Susipažinti su sveikos mitybos piramide, su sveikos gyvensenos pagrindais. Sužinoti kelis sveiko maisto produktus. Knygelių ,,Žmogaus kūnas“ vartymas ir aptarimas. Gydytojo profesija, jos paskirtis.  Išvyka į gydymo įstaigą.  ***Ką žada oras***  Orų pokyčių stebėjimas, prognozavimas (anksčiau ir dabar), aptarimas, jų kaitos fiksavimas orų kalendoriuje (simboliais, piešiniais, nuotraukomis). Tinkamos aprangos pasirinkimas pagal esamus orus (pokalbiai, žaidimai, pasivaikščiojimai skirtingu oru).Sakmės „Saulė, Mėnulis, Žvaigždės“ inscenizacija.  ***Žodis skriaudžia, žodis glaudžia***  Aptarti kasdienines ir grožiniuose kūriniuose minimas konfliktines situacijas, pasidžiaugti gerais poelgiais, suprasti, kaip nedera elgtis.pasimokyti kaip galima paguosti, nuraminti. Pasikalbėti apie ..stebuklingus” žodelius, skatinti juos dažniau vartoti bendraujant.    Vaikučių ir tėvelių darbų ir piešinėlių parodėlė ,, Sudie rudenėli’’ | Lapkritis |
| ***Sveika, balta žiemužė!***  Bendrauti, drauge prasimanyti įvairių žiemos pramogų; suprasti, apibūdinti veiksmų, metų laikų nuoseklumą. Stebėti žiemos požymius, atlikti elementarius bandymus, suprasti priežastį ir pasekmę.  Kalbėtis apie didelius ir mažus daiktus, augalus ir gyvūnus, darbus. Aptarti pasakų veikėjus, pasidžiaugti jų gerais darbais, gudrumu, drąsa.  ***Skambėkit, Kalėdų varpeliai***  Paaiškinama, ką reiškia sąvoka „Kalėdos“, aptariamos Kalėdų tradicijos, papročiai, kaip joms ruošiamės, kas teikia džiaugsmo, ką norėčiau pasveikinti (šventinių sveikinimų artimiesiems, draugams kūrimas).  Advento kalendoriaus gaminimas. Tinkamas elgesys visiems kartu ruošiantis kalėdiniam vaidinimui ir jį vaidinant.  ***Savo rankomis papuošime eglutę***  Eglutės puošimo tradicijų aptarimas (pokalbis, vaikų mintys). Kalėdinės eglutės papuošalų gaminimas panaudojant popierių, šiaudelius, antrines žaliavas (girliandų vėrimas, snaigių karpymas, klijavimas, lankstymas iš popieriaus, kelių detalių jungimas).  Ruošimasis šventei.  ***Kalėdinė vakaronė*** ***,,Ateik, Kalėdų Seneli“*** (dalyvauja vaikai ir jų šeimos nariai). | Gruodis |
| ***Rieda metų ratai***  Metų laikų, jų pavadinimų, požymių prisiminimas; metų laikų, mėnesių, savaitės dienų skaičiavimas; animacinio filmo „Dvylika mėnesių“ žiūrėjimas ir aptarimas.  ***Pasakos mus moko ir džiugina***  Pasakų klausymas, atpasakojimas, inscenizacijų kūrimas, pasakų veikėjų vaizdavimas. Pasakos inscenizacijų fiksavimas fotoaparatu.   Žaidimai lauke, važinėjimas rogutėmis, čiuožinėjimas nuo kalno, sniego senio lipdymas.  ***Aš globoju paukštelius ir žvėrelius***  Artimiausioje aplinkoje žiemojančių paukščių (zylių, žvirblių, sniegenų) stebėjimas, globojimas. Lesyklėlių gaminimas iš popierinių pakelių.  Miško žvėrelių (kiškio, lapės, vilko, meškos) išvaizdos, elgsenos  aptarimas; stalo žaidimai; žaidimai „Atvažiavo meška“, „Šoko kiškis“ ; pasaka „Kaip strazdas eglę kirto“. Gyvūnų atpažinimas ir vaizdavimas pagal žodinį apibūdinimą, muziką.  ***Skaičiukų šalyje***  Skatinti vaikus grupuoti žaislus pagal nurodytą skaičių. Ugdyti gebėjimą orientuotis erdvėje. Skatinti kalboje teisingai naudoti kiekinius ir kelintinius skaitvardžius. Ugdyti gebėjimą eilės tvarka išvardinti paros dalis. Skaičiuoti 10 ribose.  ***Būk atsargus***  Pokalbis su vaikais kokie pavojai tyko jų gatvėje, lauke. Kaip elgtis grupėje, kad neatsitiktų nelaimė? Kokie daiktai neatsargiai elgiantis kelia pavojų ir ar tokių yra grupėje, namuose? Paaiškinti vaikams, kur reikia kreiptis atsitikus nelaimei. Kas gali padėti ir pan. | Sausis |
| ***Ką aš žinau apie naminius gyvūnus***  Pokalbiai apie naminius gyvūnų ir paukščių priežiūrą ir naudą žmogui.  Skaityti knygeles, žiūrėti filmukus apie naminius gyvūnus.  ***Prie puodelio arbatos***  Skiepyti gerumą. Pastebėti, kai šalia esančiam negera. Kokie yra gražūs žodžiai. Mokyti apkabinti, nusišypsoti. Atpažinti bent 2-3 vaistažoles, ką šios vaistažolės gydo  ***Mano tėvynė - Lietuva***  Pokalbis „Kas yra tėvynė, gimtinė?“. Lietuvos tautiniai simboliai. Pokalbiai apie Lietuvos garsią praeitį, jos kunigaikščius. Mūsų vietovės pavadinimai bei jų kilmė.  Pasivaikščiojimo metu ieškoti Lietuvos valstybės simbolių ant įvairių pastatų.  Albumų apie Lietuvą vartymas bei grožėjimasis jos gamta.  Vaikų piešinėlių paroda ,,Piešiu Lietuvėlę”  ***Žiema, žiema bėk iš kiemo***  Užgavėnių papročiai, (esant galimybei aktyviai dalyvauti šventėje)  Susipažinti su tradiciniais Užgavėnių valgiais, mitybos tradicijomis seniau ir dabar. Diskutuoti apie sveiką mitybą.  Išmokti 1-2 tradicinius Užgavėnių ratelius.  Pagal paveikslėlių seriją papasakoti pavaizduotą įvykį ir sugalvoti jam tinkančią pabaigą. Iš buitinių atliekų pasigaminti kaukę.  Žiemos išvarymo šventė ,,Žiema, žiema, bėk iš kiemo“ (dalyvauja vaikai ir jų šeimos nariai). | Vasaris |
| ***Amatų savaitė***  Pokalbis apie įvairius amatus, kuriuos savo rankomis dirbo mūsų seneliai. Vartyti albumą ir knygas su senelių dirbtais amatais, atkreipiant dėmesį į jų sunkų darbą, kruopštumą, meistriškumą, meniškumą.  Esant galimybei, dayvauti 1-2 edukacinėse programose (lipdymo, juostų audimo, duonos kepimo, pynimo ir pan.) praktiškai susipažinti su lietuvių amatais. Žaisti imitacinius pirkimo, pardavimo žaidimus, suvokti daiktų vertę. Popietė ,,Kaziuko turgelis”    ***Sėklų karalystėje***  Sužinoti, kas būtina, kad augalai išdygtų ir galėtų augti. Stebėti sėklų dygimą. Eksperimentuoti, pasėti gėlių sėklų į vazonus. Stebėti kaip dygsta ir auga augalai, mokytis juos prižiūrėti. Aptarti, kokie darbai dirbami pavasarį sode.  ***Aš perku***  Elgesys parduotuvese.  Aptarti sąvokos „pinigai", „piniginis vienetas", „brangus", „pigus", supažindinti su pinigų pavadinimais. Vaikams parodyti, kaip atrodo pinigai, paaiškinti jų vertę, papasakoti pinigų atsiradimo istoriją. Aptarti Lietuvos piniginį vienetą. Aptarti iš kur atsiranda pinigėliai mano šeimoje, kaip juos panaudoti ir taupyti.  ***Mane kalbina knygelės***  Pokalbiai apie knygas, jų kūrimą, iliustravimą, įsigijimą ir saugojimą Skirtingų knygų (enciklopedijų, pasakų, eilėraščių knygų, įvairiomis kalbomis parašytų knygų) vartymas, „skaitymas“, palyginimas. Grupės knygos kūrimas. Išvyka į miestelio biblioteką. | Kovas |
| ***Varnėno inkile***  Lietuvos paukščių rūšys, kokius vaikai paukščius yra matę, o apie kokius tik girdėję. Pokalbis apie paukščių elgesį įvairiais metų laikais: kada krauna lizdus, kada peri vaikus. Kokie paukščiai gyvena arčiau žmonių, kurie jų šalinasi ir kodėl.  Pasivaikščiojimas miške, stebint paukštelius, inkilėlius, klausantis sugrįžusių iš šiltų kraštų paukštelių balsų.  ***Ir juoksis dantukai, sveikučiai blizgės***  Pokalbis su vaikais kaip išsaugoti sveikus ir gražius dantukus. Aptarti kas jiems kenkia, kas saugo, stiprina, gražina dantukus. Pasikartoti rytinę dantukų dainelę ,,Kiek laiko reikia valyti dantukus“.  ***Pas Velykų bobutę***  Pokalbis apie velykines tradicijas ir papročius: margučių marginimą, valgius, kiaušiniavimą, margučių ridenimą ir kt.  Pasivaikščiojimo metu ieškoti gamtoje pirmų pavasario požymių: tirpstančio sniego, pirmųjų gėlių, parskridusių paukštelių.  Velykų žolytės sėjimas ir stebėjimas, kada ji išdygs.  Margučių ridenimo popietė ,,Rid rid margučiai”  ***Kiek darbelių, kiek darbų***  Diskutuoti apie darbą, apie jo svarbą žmogaus gyvenime. Žaisti didaktinius žaidimus apie žmonių profesijas. Klausytis ir įsiminti vaizdingus posakius apie darbą. Pažinti ir teisingai pavadinti profesijas. Skatinti domėtis šeimos narių profesija, pareigomis. Pasikviesti kelis tėvelius, kad jie papasakotų apie savo darbą. | Balandis |
| ***Sveikinu mamytę***  Pokalbis apie Motinos dieną, kada ji švenčiama. Sveikinimo mamai gaminimas panaudojant gamtinę medžiagą , kirpimo, lenkimo įgūdžių tobulinimas. Ruošimasis šventiniai popietei.  ***Mamos diena*** (dalyvauja vaikai ir jų šeimos nariai).  ***Pavasaris skuba pas mus***  Pokalbis apie supantį gamtos grožį, kaip gražiai atrodo žydintys sodai. Mokyti įvertinti tai, kas gražu, kas miela žmogui, žmogaus dvasiai. Aptarti žiedų įvairovę, kvapą, spalvą. Tyrinėti kas auga sode, išgirsti kas dūzgia, čiulba. Pasimokyti vaizdingų žodžių, posakių.  ***Vabzdžių pasaulyje***  Pratinti jausti šalia esančius gyvūnėlius, neskriausti jų. Saugoti visa, kas gyva. Tyrinėti vabzdžių gyvenimo liniją. Stebėti vabzdžius gamtoje, juos grupuoti, lyginti, skaičiuoti.  ***Žaidimų aikštelėje***  Aptarti sąvokas „žaidimas", „žaislai"', „geriausias", „gražiausias" „mieliausias". Trumpai papasakoti žaislų istoriją.  Žaisti įvairių tipų žaidimus, laikytis taisyklių, atsižvelgti į kitų vaikų poreikius.  Žaisti komandinius, judriuosius žaidimus, kurti naujus judesius, imituoti auklėtojos ar draugo rodomus.  ***Keliai, keleliai kviečia***  Nusiteikti keliavimui, naujiems įspūdžiams, malonumams. Klausytis apsakymų, pasakų apie keliones. Žaidžiame didaktinius žaidimus apie susisiekimo priemones. Piešiame, lipdome, aplikuojame transporto priemones. Konstruojame mašinų modelius iš buitinių atliekų. Išvyka į gamtą. | Gegužė |
| ***Vaikų gynimo diena.***  Piešiniai ant asfalto, muilo burbulų pūtimas, vėjo malūnėlių, aitvarų gaminimas ir leidimas. Sporto šventė ,,sportuojame kartu visa šeima“.  ***Ant tėvelio rankų***  Pokalbis apie tėvo dieną, kada ji švenčiama. Sveikinimo tėtukui gaminimas panaudojant įvairią medžiagą ir techniką.  ***Labai laukiu vasarėlės***  Su vaikais diskutuoti vasaros, atostogų temomis. Vardinti vasarai būdingus požymius, apibūdinti orą. Aptarti vasarai būdinus gamtos reiškinius. Mokytis naujų sporto žaidimų ir kitokios aktyvios veiklos.  Statinių iš smėlio statymas, eksperimentai su smėliu ir vandeniu, žaidimai lauko aikštelėje. | Birželis |
|  | |

|  |
| --- |
|  |

APTARTA METODINĖJE GRUPĖJE IR SUDERINTA

SUDERINTA............................................ ..........................................................

(parašas, vardas, pavardė) (parašas, vardas, pavardė)

Metodinės grupės pirmininkas DIREKTORIAUS PAVADUOTOJAs UGDYMUI

Protokolo Nr. .................................

Data....................................................... Data.......................................................